CELEX: 52005PC0109
Language: lt
Date: 2005-04-04
Title: Pasiūlymas Tarybos sprendimas leidžiantis Vokietijos Federacinei Respublikai ir Nyderlandų Karalystei taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 3 straipsnio

Svarbus teisinis pranešimas

|

52005PC0109

Pasiūlymas Tarybos sprendimas leidžiantis Vokietijos Federacinei Respublikai ir Nyderlandų Karalystei taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 3 straipsnio  /* KOM/2005/0109 galutinis */  

	Briuselis, 4.4.2005KOM(2005) 109 galutinisPasiūlymasTARYBOS SPRENDIMASleidžiantis Vokietijos Federacinei Respublikai ir Nyderlandų Karalystei taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 3 straipsnio(pateikta Komisijos)AIŠKINAMASIS MEMORANDUMASPagal 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo - Bendra pridėtinės vertės mokesčio sistema: vienodas vertinimo pagrindas[1] 27 straipsnio 1 dalį Taryba Komisijos pasiūlymu vieningai gali leisti bet kuriai valstybei narei imtis specialių priemonių, nukrypstant nuo direktyvos nuostatų, kad būtų supaprastinta mokesčio taikymo tvarka.2004 m. spalio 14 ir 27 d. Komisijos generaliniame sekretoriate užregistruotais laiškais Vokietijos Federacinė Respublika ir Nyderlandų Karalystė paprašė leidimo taikyti tokią specialią priemonę. Pagal Šeštosios Tarybos direktyvos 27 straipsnio 2 dalį Komisija 2005 m. sausio 11 d. laišku informavo kitas valstybes nares apie pateiktas paraiškas ir 2005 m. sausio 14 d. laiškais pranešė Vokietijos Federacinei Respublikai ir Nyderlandų Karalystei, kad ji turi visą jos manymu reikalingą informaciją paraiškoms įvertinti.Prašoma speciali priemonė susijusi su nuostatomis dėl valstybes jungsiančio tilto per Rodebach tarp Selfkant (šiaurės Millen , Vokietija) ir Echt-Susteren (šiaurės Sittard , Nyderlandai) statybos, remonto ir atnaujinimo darbų apmokestinimo.Vokietijos ir Nyderlandų valdžios institucijos susitarė, kad PVM taikymo atžvilgiu valstybes jungsiantis tiltas ir jo statybos darbų aikštelė bus laikomi Vokietijos teritorijos dalimi.Pagal bendrąją PVM sistemą Vokietijos teritorijoje vykdomi sandoriai apmokestinami PVM Vokietijoje, kai jie vykdomi Vokietijos teritorijoje, ir Nyderlanduose, kai jie vykdomi Nyderlandų teritorijoje. Tai reikštų, jog reikėtų nustatinėti, kuris su tilto statyba, remontu ar atnaujinimu susijęs sandoris buvo vykdomas Vokietijoje, o kuris Nyderlanduose. Jei sandoris vyktų abiejose valstybėse, reikėtų paskirstyti.Paraišką pateikusios valstybės laikosi nuomonės, kad šių taisyklių taikymas labai apsunkintų mokesčio surinkimą.Komisija sutinka, kad, palyginus su įprastinėmis apmokestinimo taisyklėmis, vienodas numatytus darbus atliekančių rangovų apmokestinimas supaprastintų tvarką.Be to, siūloma priemonė neturėtų jokios neigiamos įtakos Bendrijos nuosaviesiems ištekliams, gaunamiems iš PVM.Todėl Komisija laikosi nuomonės, kad Vokietijos Federacinei Respublikai ir Nyderlandų Karalystei reikėtų leisti taikyti numatytą specialią priemonę.PasiūlymasTARYBOS SPRENDIMASleidžiantis Vokietijos Federacinei Respublikai ir Nyderlandų Karalystei taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 3 straipsnioEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1977 m. gegužės 17 d. Šeštąją Tarybos direktyvą 77/388/EEB dėl valstybių narių apyvartos mokesčių įstatymų derinimo – Bendros pridėtinės vertės mokesčio sistemos: vienodas vertinimo pagrindas[2], ypač į jos 27 straipsnio 1 dalį,atsižvelgdama į Komisijos pasiūlymą[3],kadangi:(1) Pagal Šeštosios Tarybos direktyvos 27 straipsnio 1 dalį Taryba Komisijos pasiūlymu vieningai gali leisti bet kuriai valstybei narei imtis specialių priemonių, nukrypstant nuo direktyvos nuostatų, kad būtų supaprastinta mokesčio taikymo tvarka.(2) 2004 m. spalio 14 d. ir 2004 m. spalio 27 d. Komisijos generaliniame sekretoriate užregistruotais laiškais Vokietijos Federacinė Respublika ir Nyderlandų Karalystė paprašė leidimo taikyti specialią priemonę dėl valstybes jungsiančio tilto per Rodebach tarp Selfkant (šiaurės Millen , Vokietijoje) ir Echt-Susteren (šiaurės Sittard , Nyderlanduose) statybos, remonto ir atnaujinimo darbų.(3) Pagal Šeštosios Tarybos direktyvos 27 straipsnio 2 dalį Komisija 2005 m. sausio 11 d. laišku informavo kitas valstybes nares apie Vokietijos Federacinės Respublikos ir Nyderlandų Karalystės pateiktas paraiškas. 2005 sausio 14 d. laiškais Komisija pranešė Vokietijos Federacinei Respublikai ir Nyderlandų Karalystei, kad ji turi visą jos manymu reikalingą informaciją paraiškoms įvertinti.(4) Ypatingosios priemonės tikslas yra nustatyti, kad valstybes jungsiančio tilto statybos, remonto ir atnaujinimo darbams reikalingų prekių ir paslaugų tiekimo, prekių pirkimo Bendrijoje ir jų importo atžvilgiu visa valstybes jungsiančio tilto statybos aikštelė ir pats baigtas statyti tiltas būtų laikomas Vokietijos teritorijos dalimi.(5) Jeigu speciali priemonė nebūtų taikoma, kiekvienu minėto tilto statybos, remonto ir atnaujinimo darbams skirtų prekių pirkimo ar paslaugų tiekimo atveju, reikėtų nustatinėti, ar apmokestinimo vieta yra Vokietijos Federacinė Respublika, ar Nyderlandų Karalystė, o tai praktikoje sukeltų labai daug nepatogumų numatytus darbus atliekantiems rangovams.(6) Šia nukrypti leidžiančia nuostata siekiama supaprastinti su minėto tilto statybos, remonto ar renovacijos darbais susijusio mokesčio taikymo tvarką.(7) Leidžianti nukrypti nuostata neturės jokios neigiamos įtakos Bendrijos nuosaviems ištekliams, gaunamiems iš PVM.PRIĖMĖ ŠĮ SPRENDIMĄ:1 straipsnisNuo direktyvos 77/388/EEB 3 straipsnio nukrypti leidžiančia nuostata Vokietijos Federacinei Respublikai ir Nyderlandų Karalystei suteikiamas leidimas nustatyti, kad valstybes jungsiančio tilto per Rodebach tarp Selfkant (šiaurės Millen , Vokietijoje) ir Echt-Susteren (šiaurės Sittard , Nyderlanduose) statybos, remonto ir atnaujinimo darbams reikalingų prekių ir paslaugų tiekimo, prekių pirkimo Bendrijoje ir jų importo atžvilgiu visa valstybes jungsiančio tilto statybos aikštelė ir pats baigtas statyti tiltas būtų laikomas Vokietijos teritorijos dalimi.2 straipsnisŠis sprendimas skirtas Vokietijos Federacinei Respublikai ir Nyderlandų Karalystei.Priimta Briuselyje,Tarybos varduPirmininkas 

[1] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35).

[2] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35).

[3] OL C …, […], p. … .